               EUROOPAN KOMISSIO
            Bryssel 2.7.2019
            COM(2019) 600 final
            Ehdotus
            EUROOPAN PARLAMENTIN JA NEUVOSTON PÄÄTÖS
            päätöksen (EU) 2019/276 muuttamisesta siltä osin kuin on kyse joustovälineestä vuodeksi 2019 muuttoliikkeeseen, pakolaisvirtoihin ja turvallisuusuhkiin vastaamiseksi toteutettavia toimia varten käyttöön otettujen määrien tarkistamisesta

               PERUSTELUT

                  Euroopan parlamentti ja neuvosto päättivät 12. joulukuuta 2018 ottaa joustovälineestä käyttöön 1 164 miljoonaa euroa, josta 179 miljoonaa euroa osoitettaisiin otsakkeeseen 1 a Kasvua ja työllisyyttä edistävä kilpailukyky keskeisten kilpailukykyohjelmien (Horisontti 2020 ja Erasmus+) vahvistamiseksi ja 985,6 miljoonaa euroa otsakkeeseen 3 komission ehdotuksen mukaisesti.

               Komissio esittää tänään lisätalousarvioesityksen nro 4/2019
                  1
               , johon sisältyy otsakkeiden 1 a ja 3 maksusitoumusmäärärahoihin tehtäviä vähennyksiä ja joka näin ollen vähentää tarvetta joustovälineen käyttöön. Tämä ehdotus liittyy kyseiseen lisätalousarvioesitykseen, ja sen tarkoituksena on mukauttaa joustovälineestä käyttöön otettavia määriä samalla kun otetaan huomioon varojen käyttöönoton tarkoitus.

               Mukautuksen jälkeen joustovälineestä otetaan käyttöön 1 090 miljoonaa euroa (aiemmin 1 164 miljoonaa euroa), josta 160 miljoonaa euroa osoitetaan otsakkeeseen 1 a ja 930 miljoonaa euroa otsakkeeseen 3.

               Tällä ehdotuksella varojen käyttöönottoa koskevaksi päätökseksi muutetaan 12. joulukuuta 2018 annettua päätöstä (EU) 2019/276
                  2
               .

               Ehdotettuja joustovälineestä käyttöön otettavia vähennettyjä varoja vastaavat alustavat maksumäärärahat on esitetty seuraavassa taulukossa:

               (milj. euroa, käypinä hintoina)

                        Vuosi

                        Joustovälineen käyttöönottoon vuonna 2019 liittyvät maksumäärärahat

                        2019

                        511,5

                        2020

                        242,3

                        2021

                        126,3

                        2022

                        132,0

                        2023

                        78,3

                        Yhteensä

                        1 090,4

               Ehdotus

               EUROOPAN PARLAMENTIN JA NEUVOSTON PÄÄTÖS

               päätöksen (EU) 2019/276 muuttamisesta siltä osin kuin on kyse joustovälineestä vuodeksi 2019 muuttoliikkeeseen, pakolaisvirtoihin ja turvallisuusuhkiin vastaamiseksi toteutettavia toimia varten käyttöön otettujen määrien tarkistamisesta

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen,

               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  3
                ja erityisesti sen 12 kohdan,

               ottavat huomioon Euroopan komission ehdotuksen,

               sekä katsovat seuraavaa:

               (1)Joustovälineen avulla on tarkoitus rahoittaa selkeästi määriteltyjä menoja, joita ei ole pystytty rahoittamaan yhden tai useamman muun otsakkeen enimmäismäärien puitteissa.

               (2)Joustovälinettä varten käytettävissä oleva vuotuinen enimmäismäärä on 600 000 000 euroa (vuoden 2011 hintoina) neuvoston asetuksen (EU, Euratom) N:o 1311/2013
                  4
                11 artiklassa säädetyn mukaisesti, ja tähän määrään voidaan lisätä peruuntuneet määrät kyseisen artiklan 1 kohdan toisen alakohdan mukaisesti.

               (3)Euroopan parlamentti ja neuvosto antoivat 12 päivänä joulukuuta 2018 päätöksen (EU) 2019/276
                  5
               , jolla joustovälineestä otetaan käyttöön varoja vuodeksi 2019 ottamalla otsakkeen 1 a (Kasvua ja työllisyyttä edistävä kilpailukyky) enimmäismäärän ylittävä 178 715 475 euron määrä keskeisten kilpailukykyohjelmien vahvistamiseksi sekä otsakkeen 3 (Turvallisuus ja kansalaisuus) enimmäismäärän ylittävä 985 629 138 euron määrä muuttoliikkeeseen, pakolaisvirtoihin ja turvallisuusuhkiin liittyvien toimenpiteiden rahoittamista varten.

               (4)Lisätalousarvioesitykseen nro 4/2019
                  6
                sisältyy otsakkeiden 1 a ja 3 maksusitoumusmäärärahoihin tehtäviä vähennyksiä, ja näin ollen se vähentää tarvetta joustovälineen käyttöön. Sen takia on tarpeen tarkistaa joustovälineestä vuodeksi 2019 käyttöön otettuja määriä. Lisäksi on tarkistettava odotettavissa olevaa maksuprofiilia.

               (5)Sen vuoksi päätöstä (EU) 2019/276 olisi muutettava.

               (6)Joustovälineen varojen käyttöönotto hyväksytään samaan aikaan kuin vuoden 2019 talousarvioon tehtävä muutos, koska sen avulla voidaan rahoittaa eräitä toimia ylittämällä monivuotisessa rahoituskehyksessä vahvistettu enimmäismäärä. Jotta voidaan varmistaa yhdenmukaisuus kyseisen muutoksen kanssa, tämän päätöksen olisi tultava voimaan päivänä, jona se hyväksytään,

               OVAT HYVÄKSYNEET TÄMÄN PÄÄTÖKSEN:

               1 artikla

               Muutetaan päätöksen (EU) 2019/276 1 artiklan 1 kohdan ensimmäinen alakohta seuraavasti: Korvataan ilmaisu ”178 715 475 euroa” ilmaisulla ”160 195 475 euroa” ja ilmaisu ”985 629 138 euroa” ilmaisulla ”930 188 138 euroa”. Korvataan 2 kohdan ensimmäisen alakohdan a–e alakohta seuraavasti:

               ”a)
                     511 468 976 euroa vuonna 2019;

               b)
                     242 308 256 euroa vuonna 2020;

               c)
                     126 300 853 euroa vuonna 2021;

               d)
                     131 990 641 euroa vuonna 2022;

               e)
                     78 314 887 euroa vuonna 2023.”

               2 artikla

               Tämä päätös tulee voimaan päivänä, jona se julkaistaan Euroopan unionin virallisessa lehdessä.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)

                        COM(2019) 610, 2.7.2019.

                     (2)

                        EUVL L 54, 22.2.2019, s. 3.

                     (3)

                        EUVL C 373, 20.12.2013, s. 1.

                     (4)

                        Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).

                     (5)

                        Euroopan parlamentin ja neuvoston päätös (EU) 2019/276, annettu 12 päivänä joulukuuta 2018, joustovälineen varojen käyttöönotosta EU:n keskeisten kilpailukykyohjelmien vahvistamiseksi sekä muuttoliikkeeseen, pakolaisvirtoihin ja turvallisuusuhkiin liittyvien tämänhetkisten haasteiden edellyttämien välittömien talousarviotoimenpiteiden rahoittamiseksi (EUVL L 54, 22.2.2019, s. 3).

                     (6)

                        COM(2019) 610, 2.7.2019.


               EUROOPAN KOMISSIO
            Bryssel 3.7.2019
            COM(2019) 313 final
            2019/0147(NLE)
            Ehdotus
            NEUVOSTON PÄÄTÖS
            Euroopan unionin ja Japanin välisellä talouskumppanuussopimuksella perustetussa sekakomiteassa unionin puolesta otettavasta kannasta siltä osin kuin on kyse välimiesten luettelon hyväksymisestä

               PERUSTELUT

               1.Ehdotuksen kohde

               Tämä ehdotus koskee Euroopan unionin ja Japanin välisellä talouskumppanuussopimuksella perustetussa sekakomiteassa unionin puolesta otettavaa kantaa, kun on määrä hyväksyä luettelo henkilöistä, jotka ovat halukkaita ja kykeneviä toimimaan välimiehinä.

               2.Ehdotuksen tausta

               2.1.Euroopan unionin ja Japanin välinen talouskumppanuussopimus

               Euroopan unionin ja Japanin välisen talouskumppanuussopimuksen, jäljempänä ’sopimus’, tarkoituksena on vapauttaa ja helpottaa kauppaa ja sijoituksia sekä tukea osapuolten tiiviitä taloussuhteita.

               Euroopan unionin neuvosto teki sopimuksen 20. joulukuuta 2018, kun Euroopan parlamentti oli ratifioinut sen 12. joulukuuta 2018. Sopimus tuli voimaan 1. helmikuuta 2019.

               2.2.Sekakomitea

               Sopimuksen 22.1 artiklan 1 kohdalla perustetaan sekakomitea, joka koostuu molempien osapuolten edustajista. Kaikki sekakomitean päätökset ja suositukset annetaan yksimielisesti ja ne voidaan hyväksyä joko kokoontumalla henkilökohtaisesti tai kirjallisesti (22.2 artiklan 3 kohta).

               Sopimuksen 22.1 artiklan 4 kohdan nojalla sekakomitea hyväksyi ensimmäisessä kokouksessaan 10. huhtikuuta 2019 paneelin työjärjestyksen sekä sopimuksen riitojen ratkaisemista koskevaan lukuun sisältyvässä 21.30 artiklassa tarkoitetut välimiehiä koskevat käytännesäännöt.

               2.3.Suunniteltu sekakomitean säädös

               21.9 artiklan 1 kohdan mukaisesti sekakomitean on myös laadittava luettelo vähintään yhdeksästä henkilöstä, jotka ovat halukkaita ja kykeneviä toimimaan välimiehinä, jäljempänä ’suunniteltu säädös’.

               Tällainen sekakomitean päätös olisi periaatteessa pitänyt tehdä sen ensimmäisessä kokouksessa sopimuksen 22.1 artiklan 2 kohdan mukaisesti. Se voidaan kuitenkin tehdä myös kirjallisesti sopimuksen 22.2 artiklan 3 kohdan mukaisesti.

               21.9 artiklan 1 kohdan mukaisesti luettelo koostuu kolmesta alaluettelosta: yksi alaluettelo kumpaakin osapuolta kohti ja yksi alaluettelo henkilöistä, jotka eivät ole kummankaan osapuolen kansalaisia ja jotka toimivat paneelin puheenjohtajana. Kussakin alaluettelossa on oltava vähintään kolme henkilöä. Puheenjohtajien alaluetteloiden laatimista tai päivittämistä varten kumpikin osapuoli ehdottaa enintään kolmea henkilöä.

               Osapuolet ovat laatineet luonnoksen viidentoista sellaisen henkilön luettelosta, jotka ovat halukkaita ja kykeneviä toimimaan välimiehinä.

               3.Unionin puolesta otettava kanta

               Tämä ehdotus neuvoston päätökseksi koskee Euroopan unionin ja Japanin välisellä talouskumppanuussopimuksella perustetussa sekakomiteassa unionin puolesta otettavaa kantaa, kun on määrä hyväksyä luettelo henkilöistä, jotka ovat halukkaita ja kykeneviä toimimaan välimiehinä.

               Osapuolet ovat laatineet luonnoksen viidentoista sellaisen henkilön luettelosta, jotka ovat halukkaita ja kykeneviä toimimaan välimiehinä. Luettelo täyttää sopimuksen 21.9 artiklan 1 kohdan vaatimukset, joiden mukaan kussakin alaluettelossa on oltava vähintään kolme henkilöä. EU:n alaluetteloon sisältyy neljä henkilöä, Japanin alaluetteloon sisältyy viisi henkilöä ja yhteisesti sovittuun puheenjohtajien alaluetteloon sisältyy kuusi henkilöä.

               Näiden asiakirjojen hyväksyminen on välttämätöntä sopimuksen 21 luvun (Riitojen ratkaiseminen) määräysten soveltamisen aloittamiseksi ja näin ollen sen varmistamiseksi, että sopimus pannaan asianmukaisesti täytäntöön.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia”, kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  1
               .

               4.1.2.Soveltaminen tässä asiassa

               Sekakomitea on Euroopan unionin ja Japanin välisellä talouskumppanuussopimuksella perustettu elin.

               Säädös, joka sekakomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla sopimuksen 102 artiklan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen tässä asiassa

               Suunnitellun säädöksen pääasiallinen tavoite ja sisältö liittyvät yhteiseen kauppapolitiikkaan.

               Sen vuoksi ehdotetun päätöksen aineellisena oikeusperustana on SEUT-sopimuksen 207 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 207 artikla yhdessä SEUT-sopimuksen 218 artiklan 9 kohdan kanssa.

               2019/0147 (NLE)

               Ehdotus

               NEUVOSTON PÄÄTÖS

               Euroopan unionin ja Japanin välisellä talouskumppanuussopimuksella perustetussa sekakomiteassa unionin puolesta otettavasta kannasta siltä osin kuin on kyse välimiesten luettelon hyväksymisestä

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 3 kohdan sekä 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen

               sekä katsoo seuraavaa:

               (1)Euroopan unionin ja Japanin välinen talouskumppanuussopimus, jäljempänä ’sopimus’, tehtiin 20 päivänä joulukuuta 2018 annetulla neuvoston päätöksellä (EU) 2018/1907
                  2
               , ja se tuli voimaan 1 päivänä helmikuuta 2019. Sopimuksen 22.1 artiklan 4 kohdassa määrätään, että sekakomitea varmistaa sopimuksen asianmukaisen ja tehokkaan toiminnan.

               (2)Sopimuksen 21.9 artiklan 1 kohdassa määrätään, että sekakomitea laatii ensimmäisessä kokouksessaan luettelon yhdeksästä henkilöstä, jotka ovat halukkaita ja kykeneviä toimimaan välimiehinä. Sopimuksen 22.2 artiklan 3 kohdan mukaisesti sekakomitean päätökset voidaan hyväksyä myös kirjallisesti.

               (3)On aiheellista vahvistaa kanta, joka otetaan unionin puolesta sekakomiteassa, koska annettava päätös tulee sitomaan unionia,

               ON HYVÄKSYNYT TÄMÄN PÄÄTÖKSEN:

               1 artikla

               Euroopan unionin ja Japanin välisellä talouskumppanuussopimuksella perustetun sekakomitean kokouksessa unionin puolesta otettava kanta, joka koskee välimiesten luettelon hyväksymistä, perustuu tähän päätökseen liitettyyn sekakomitean päätösluonnokseen.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (2)

                        EUVL L 330, 27.12.2018, s. 1.

    ---documentbreak---

               EUROOPAN KOMISSIO
            Bryssel 3.7.2019
            COM(2019) 313 final
            LIITE
            asiakirjaan
            Ehdotus neuvoston päätökseksi
            Euroopan unionin ja Japanin välisellä talouskumppanuussopimuksella perustetussa sekakomiteassa unionin puolesta otettavasta kannasta siltä osin kuin on kyse välimiesten luettelon hyväksymisestä

               LUONNOS

               EUROOPAN UNIONIN JA JAPANIN VÄLISELLÄ TALOUSKUMPPANUUSSOPIMUKSELLA PERUSTETUN

               SEKAKOMITEAN PÄÄTÖS N:o …/2019

               annettu …

               luettelon laatimisesta henkilöistä, jotka ovat halukkaita ja kykeneviä

               toimimaan välimiehinä

               SEKAKOMITEA, joka

               ottaa huomioon Tokiossa 17 päivänä heinäkuuta 2018 allekirjoitetun Euroopan unionin ja Japanin välisen talouskumppanuussopimuksen ja erityisesti sen 21.9 artiklan 1 kohdan ja 22.2 artiklan 3 kohdan,

               ON HYVÄKSYNYT TÄMÄN PÄÄTÖKSEN:

               1.Vahvistetaan liitteenä oleva luettelo henkilöistä, jotka ovat halukkaita ja kykeneviä toimimaan välimiehinä.

               Tämä päätös tulee voimaan päivänä, jona se hyväksytään.

               Tehty [paikka] [aika]

                        Sekakomitean puolesta

                        Japanin ulkoministeri

                        EU:n edustaja

               LIITE

               SOPIMUKSEN 21.9 ARTIKLAN 1 KOHDASSA TARKOITETTU

               VÄLIMIESTEN LUETTELO

               Euroopan unionin ehdottamat välimiehet

               1.Pieter Jan KUIJPER

               2.Laurence BOISSON DE CHAZOURNES

               3.Giorgio SACERDOTI

               4.Hélène RUIZ FABRI

               Japanin ehdottamat välimiehet

               1.Akio SHIMIZU

               2.Ichiro ARAKI

               3.Shotaro OSHIMA

               4.Kozo KAWAI

               5.Hironobu SAKAI

               Puheenjohtajat

               1.Merit JANOW (Yhdysvallat)

               2.David UNTERHALTER (Etelä-Afrikka)

               3.Christian HAEBERLI (Sveitsi)

               4.Armand DE MESTRAL (Kanada)

               5.William DAVEY (Yhdysvallat)

               6.Jennifer A. HILLMAN (Yhdysvallat)


               EUROOPAN KOMISSIO
            Bryssel 20.9.2019
            COM(2019) 432 final
            2019/0204(NLE)
            Ehdotus
            NEUVOSTON PÄÄTÖS
            Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyllä Euro–Välimeri-sopimuksella perustetussa assosiaatiokomiteassa Euroopan unionin puolesta otettavasta kannasta tietojen vaihtoon mainittua sopimusta muuttavan kirjeenvaihtona tehdyn sopimuksen vaikutusten arvioimiseksi

               PERUSTELUT

               1.Ehdotuksen kohde

               Tämä ehdotus koskee päätöstä Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyllä Euro–Välimeri-sopimuksella
                  1
                perustetussa assosiaatiokomiteassa unionin puolesta otettavan kannan vahvistamisesta, silloin kun tämän elimen on määrä antaa päätös Marokon kanssa käytävästä tietojen vaihdosta mainittua sopimusta muuttavan, 25. lokakuuta 2018 kirjeenvaihtona tehdyn sopimuksen
                  2
                vaikutusten arvioimiseksi

               2.Ehdotuksen tausta

               2.1.EU–Marokko-assosiaatiosopimus

               Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyllä Euro–Välimeri-sopimuksella, jäljempänä ’assosiaatiosopimus’, luotiin Euroopan unionin ja Marokon välille vapaakauppa-alue, jonka perustana on vastavuoroinen tullien vapauttaminen teollisuus-, maatalous- ja kalastustuotteiden kaupassa.  Sillä perustettiin vapaakauppa-alue, joka takaa Marokolle hyvin laajan etuuskohteluun perustuvan pääsyn EU:n markkinoille. Sopimus tuli voimaan 1. maaliskuuta 2000.

               Neuvosto hyväksyi neuvoston päätöksellä (EU) 2019/217
                  3
               , joka annettiin 28. tammikuuta 2019, Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevan Euro–Välimeri-sopimuksen pöytäkirjojen N:o 1 ja N:o 4 muuttamisesta Euroopan unionin ja Marokon kuningaskunnan välillä kirjeenvaihtona tehdyn sopimuksen tekemisen assosiaatiosopimuksessa määrättyjen tullietuuksien laajentamiseksi koskemaan Länsi-Saharasta peräisin olevia tuotteita.

               2.2.EU–Marokko-assosiaatiokomitea

               EU–Marokko-assosiaatiokomitea on assosiaatiosopimuksella perustettu elin, joka vastaa sopimuksen täytäntöönpanosta. Se on myös toimivaltainen päättämään sopimuksen hallinnoinnista. Assosiaatiokomitea hyväksyy päätöksensä osapuolten yhteisellä sopimuksella. Istuntojen välillä se voi, jos osapuolet niin sopivat, tehdä päätöksiä kirjallisella menettelyllä.

               2.3.Suunniteltu EU–Marokko-assosiaatiokomitean säädös

               EU–Marokko-assosiaatiokomitean on määrä hyväksyä päätös, joka koskee neuvoston 28. tammikuuta 2019 hyväksymän sopimuksen vaikutustenarvioinnin yksityiskohtaisia sääntöjä, erityisesti kestävän kehityksen osalta siltä osin kuin on kyse asianomaisille väestöille koituvista eduista ja Länsi-Saharan luonnonvarojen hyödyntämisestä, jäljempänä ’suunniteltu säädös’. Päätös on hyväksyttävä viimeistään kahden kuukauden kuluttua kyseisen sopimuksen voimaantulosta.

               Suunnitellun säädöksen tarkoituksena on määritellä osapuolten välistä tietojen vaihtoa koskevat yksityiskohtaiset säännöt, jotta voidaan arvioida vaikutukset, jotka aiheutuvat assosiaatiosopimuksessa määrättyjen tullietuuksien laajentamisesta koskemaan Länsi-Saharaa.

               Suunnitellusta säädöksestä tulee osapuolia sitova sopimuksen 83 artiklan 2 kohdan mukaisesti; mainitussa artiklassa määrätään seuraavaa: ”Päätökset tehdään osapuolten yhteisestä sopimuksesta, ja ne velvoittavat osapuolia, joiden on toteutettava niiden täytäntöönpanemiseksi tarvittavat toimenpiteet.”

               3.Unionin puolesta otettava kanta

                  Assosiaatiosopimuksen voimaantulosta asti kyseisessä sopimuksessa määrättyjä kauppaetuuksia on tosiasiallisesti sovellettu Länsi-Saharan itsehallintoa vailla olevalta alueelta peräisin oleviin tuotteisiin. Euroopan unionin tuomioistuin on todennut 21. joulukuuta 2016 asiassa C-104/16 P antamassaan tuomiossa
                     4
                  , ettei EU:n ja Marokon välistä assosiaatiosopimusta sovelleta Länsi-Saharaan.

                  Siten ei voitu enää jatkaa käytäntöä, jossa assosiaatiosopimuksen ja sen pöytäkirjojen mukaisia kauppaetuuksia tosiasiallisesti sovellettiin Länsi-Saharasta peräisin oleviin tuotteisiin. Euroopan unionin ja Marokon välisiä kahdenvälisiä sopimuksia voidaan kuitenkin laajentaa tietyin edellytyksin koskemaan Länsi-Saharaa edellyttäen, että asianmukainen oikeusperusta on olemassa.

                  Neuvosto valtuutti 29. toukokuuta 2017 komission aloittamaan neuvottelut oikeusperustan luomiseksi etuuskohtelun myöntämiseksi Länsi-Saharasta peräisin oleville tuotteille ja hyväksyi neuvotteluohjeet. Vuonna 2017 käytiin kaksi neuvottelukierrosta. Pääneuvottelijat parafoivat sopimusluonnoksen 31. tammikuuta 2018. Osapuolet allekirjoittivat sopimuksen 25. lokakuuta 2018. Neuvosto hyväksyi Euroopan parlamentin hyväksynnän jälkeen 28. tammikuuta 2019 päätöksen Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevan Euro–Välimeri-sopimuksen pöytäkirjojen N:o 1 ja N:o 4 muuttamista koskevan Euroopan unionin ja Marokon kuningaskunnan välillä kirjeenvaihtona tehdyn sopimuksen tekemisestä luoden näin oikeusperustan sille, että Länsi-Saharan tuotteille myönnetään samat tullietuudet kuin Marokon tuotteille.

                  Assosiaatiosopimuksen kyseisten pöytäkirjojen muuttaminen mahdollistaa myös sen, että unionin tullietuudet voidaan myöntää käyttäen perustana paikalliselle väestölle koituvia etuja ja ihmisoikeuksien kunnioittamista koskevaa arviota.

                  Kuten neuvosto oli 29. toukokuuta 2017 hyväksytyissä neuvotteluohjeissa pyytänyt, komission yksiköt ovat arvioineet sopimuksen mahdollisia vaikutuksia kestävän kehityksen kannalta, erityisesti siltä osin kuin on kyse asianomaiselle väestölle koituvista eduista ja luonnonvarojen hyödyntämisestä Länsi-Saharassa, jäljempänä ’asianomaiset alueet’. Arviointi koskee muun muassa Länsi-Saharasta peräisin olevia kauppavirtoja, erityisesti kalastustuotteita, maataloustuotteita ja fosfaatteja. Se perustuu aiemmasta toiminnasta käytettävissä olevien tietojen analyysiin ja tulevaisuutta koskeviin ennusteisiin. Arviointi osoittaa, että EU–Marokko-assosiaatiosopimuksen mukaisten tullietuuksien myöntäminen on vaikuttanut kyseiseen väestöön myönteisesti, ja tämän vaikutuksen odotetaan säilyvän tai mahdollisesti jopa kasvavan tulevaisuudessa. Vaikutustenarviointi esitetään komission yhdessä Euroopan ulkosuhdehallinnon (EUH) kanssa laatimassa 11. kesäkuuta 2018 annetussa kertomuksessa
                     5
                  , joka käsittelee Länsi-Saharan väestölle koituvia hyötyjä sekä kyseisen väestön kuulemista tullietuuksien laajentamisesta koskemaan Länsi-Saharasta peräisin olevia tuotteita.

                  Jotta varmistetaan sopimuksen johdosta kyseiseen väestöön ja asianomaisten alueiden luonnonvarojen käyttöön aiheutuvien vaikutusten seuranta, sopimuksessa määrätään selvästi kehyksestä ja menettelystä, joiden avulla osapuolet voivat tietoja säännöllisesti vaihtamalla arvioida sopimuksen vaikutuksia sen täytäntöönpanon aikana. Euroopan unioni ja Marokko ovat sopineet vaihtavansa keskenään tietoja EU–Marokko-assosiaatiosopimuksella perustetussa assosiaatiokomiteassa vähintään kerran vuodessa. Tämän ehdotuksen tarkoituksena on nimenomaan määrittää yksityiskohtaiset säännöt kyseistä sopimuksessa määrättyä arviointia varten assosiaatiokomitean hyväksyttäviksi.

                  Tietojen vaihdon tavoite on sama kuin edellä mainitussa komission ja EU:n ulkosuhdehallinnon kertomuksessa esitetty tavoite.

                  Alueen talouteen kohdistuvista vaikutuksista toistaiseksi saatavilla olevat tiedot koskevat ensi sijassa maataloutta ja kalastusta mutta etuudet koskevat kaikkia tuotteita, ja niinpä vaihdettavat tiedot voivat muuttua sen mukaan, miten toiminta Länsi-Saharassa kehittyy. Tietojen vaihto ei myöskään koske pelkästään taloudellisia seikkoja (etuudet suppeassa merkityksessä), vaan sen ansiosta olisi voitava laatia laajempi arviointi, joka kattaa myös kestävän kehityksen ja luonnonvarojen käyttöön liittyvät vaikutukset.

                  Sopimuksessa edellytetyn tietojen vaihdon lisäksi Marokko on suostunut perustamaan mekanismin tilastotietojen keräämiseksi Länsi-Saharasta peräisin olevien tuotteiden unioniin suuntautuneesta viennistä. Nämä tiedot on tarkoitus saattaa komission sekä jäsenvaltioiden tullien käyttöön kuukausittain.

                  Käyttämällä 25. lokakuuta 2018 tehdyssä sopimuksessa ilmaisua ”keskenään” korostetaan, ettei tietojen vaihto ole yksipuolista. Marokko voi siten pyytää Euroopan unionilta jo olemassa olevista tietojärjestelmistä saatavia tietoja tiettyjen Marokolle tärkeiden tuoteluokkien tuotannosta ja kaupasta.

                  Tämä ehdotus on nykyisen kauppapolitiikan mukainen. Se vastaa myös Euroopan naapuruuspolitiikan yleisiä tavoitteita sekä unionin Marokon suhteen harjoittamaa yleistä politiikkaa, jonka tavoitteena on lujittaa etuoikeutettua kumppanuutta kyseisen maan kanssa, tämän vaikuttamatta Länsi-Saharaa koskevan Yhdistyneiden kansakuntien prosessin lopputulokseen.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.
                  6

               4.1.2.Soveltaminen tässä asiassa

               EU–Marokko-assosiaatiokomitea on sopimuksella perustettu elin; se on perustettu Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyllä Euro–Välimeri-sopimuksella.

               Säädös, joka assosiaatiokomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla sopimuksen 83 artiklan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunnitellun säädöksen pääasiallinen tavoite ja sisältö liittyvät yhteiseen kauppapolitiikkaan.

               Sen vuoksi ehdotetun päätöksen aineellinen oikeusperusta on SEUT-sopimuksen 207 artiklan 3 kohta ja 4 kohdan ensimmäinen alakohta.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 207 artiklan 4 kohdan ensimmäinen alakohta yhdessä SEUT-sopimuksen 218 artiklan 9 kohdan kanssa.

               5.SUUNNITELLUN SÄÄDÖKSEN JULKAISEMINEN

               Koska assosiaatiokomitean päätöksellä täydennetään assosiaatiokomitean sisäistä sääntöä, on aiheellista julkaista päätös Euroopan unionin virallisessa lehdessä sen jälkeen kun se on hyväksytty.

               2019/0204 (NLE)

               Ehdotus

               NEUVOSTON PÄÄTÖS

               Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyllä Euro–Välimeri-sopimuksella perustetussa assosiaatiokomiteassa Euroopan unionin puolesta otettavasta kannasta tietojen vaihtoon mainittua sopimusta muuttavan kirjeenvaihtona tehdyn sopimuksen vaikutusten arvioimiseksi

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 3 kohdan ja 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehty Euro–Välimeri-sopimus, jäljempänä ’assosiaatiosopimus’, tehtiin unionin puolesta 24 päivänä tammikuuta 2000 tehdyllä neuvoston ja komission päätöksellä 2000/204/EY, EHTY
                  7
               , ja sopimus tuli voimaan 1 päivänä maaliskuuta 2000.

               (2)Neuvosto hyväksyi 28 päivänä tammikuuta 2019 annetulla päätöksellään (EU) 2019/217
                  8
                Euroopan unionin ja Marokon kuningaskunnan välillä kirjeenvaihtona tehdyn sopimuksen tekemisen assosiaatiosopimuksen pöytäkirjojen N:o 1 ja N:o 4 muuttamisesta, jäljempänä ’pöytäkirjojen N:o 1 ja N:o 4 muuttaminen’, assosiaatiosopimuksessa määrättyjen tullietuuksien laajentamiseksi koskemaan Länsi-Saharan tuotteita.

               (3)Assosiaatiosopimuksen 81 artiklan mukaisesti on perustettu assosiaatiokomitea, jonka tehtävänä on sopimuksen hallinto. Saman sopimuksen 83 artiklan nojalla assosiaatiokomitea on päätösvaltainen sopimuksen hallintoon liittyvissä kysymyksissä sekä niillä aloilla, joilla assosiaationeuvosto on siirtänyt sille toimivaltansa.

               (4)Assosiaatiokomitean on annettava kahden kuukauden kuluessa pöytäkirjojen N:o 1 ja N:o 4 muuttamisen jälkeen päätös asianomaisen sopimuksen vaikutusten arvioimista koskevista yksityiskohtaisista säännöistä, erityisesti kestävän kehityksen osalta siltä osin kuin on kyse asianomaiselle väestölle koituvista eduista ja Länsi-Saharan, jäljempänä ’asianomaiset alueet’, luonnonvarojen hyödyntämisestä.

               (5)On aiheellista vahvistaa assosiaatiokomiteassa unionin puolesta otettava kanta, koska suunniteltu päätös tulee olemaan unionia sitova.

               (6)Jotta varmistetaan sopimuksesta kyseiseen väestöön ja asianomaisten alueiden luonnonvarojen käyttöön aiheutuvien vaikutusten seuranta, sopimuksessa määrätään selvästi kehyksestä ja menettelystä, joiden avulla osapuolet voivat tietoja säännöllisesti vaihtamalla arvioida sopimuksen vaikutuksia sen täytäntöönpanon aikana. Euroopan unioni ja Marokko ovat sopineet vaihtavansa keskenään tietoja EU–Marokko-assosiaatiosopimuksella perustetussa assosiaatiokomiteassa vähintään kerran vuodessa. On siis paikallaan määrittää kyseistä arviointia koskevat yksityiskohtaiset säännöt assosiaatiokomitean hyväksyttäviksi.

               (7)Tietojen vaihdon tavoite on sama kuin komission yhdessä Euroopan ulkosuhdehallinnon kanssa laatimassa 11 päivänä kesäkuuta 2018 annetussa kertomuksessa, joka käsittelee Länsi-Saharan väestölle koituvia hyötyjä sekä kyseisen väestön kuulemista tullietuuksien laajentamisesta koskemaan Länsi-Saharasta peräisin olevia tuotteita
                  9
               .

               (8)Alueen talouteen kohdistuvista vaikutuksista toistaiseksi saatavilla olevat tiedot koskevat ensi sijassa maataloutta ja kalastusta mutta etuudet koskevat kaikkia tuotteita, ja niinpä vaihdettavat tiedot voivat muuttua sen mukaan, miten toiminta Länsi-Saharassa kehittyy. Tietojen vaihto ei myöskään koske pelkästään taloudellisia seikkoja (etuudet suppeassa merkityksessä), vaan niiden avulla olisi voitava laatia laajempi arviointi, jossa otetaan huomioon myös kestävä kehitys ja luonnonvarojen hyödyntäminen.

               (9)Marokko on lisäksi suostunut perustamaan erillisen mekanismin tilastotietojen keräämiseksi Länsi-Saharasta peräisin olevien tuotteiden unioniin suuntautuneesta viennistä, ja nämä tiedot on tarkoitus saattaa komission sekä jäsenvaltioiden tullien käyttöön kuukausittain.

               (10)Marokko voi pyytää Euroopan unionilta jo olemassa olevista tietojärjestelmistä saatavia tietoja tiettyjen Marokolle tärkeiden tuoteluokkien tuotannosta ja kaupasta,

               ON HYVÄKSYNYT TÄMÄN PÄÄTÖKSEN:

               1 artikla

               Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyn Euro–Välimeri-sopimuksen 81 artiklan nojalla perustetun EU–Marokko-assosiaatiokomitean kokouksessa unionin puolesta otettava kanta perustuu mainitun assosiaatiokomitean päätösluonnokseen, joka on liitetty tähän päätökseen.

               2 artikla

               Tämä päätös on osoitettu kaikille jäsenvaltioille ja komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        EYVL L 70, 18.3.2000, s. 2.

                     (2)

                        EUVL L 34, 6.2.2019, s. 4.

                     (3)

                        EUVL L 34, 6.2.2019, s. 1.

                     (4)

                        Unionin tuomioistuimen tuomio 21. joulukuuta 2016, neuvosto v. Front Polisario, C-104/16 P, ECLI:EU:C:2016:973.

                     (5)

                        Komission yksiköiden valmisteluasiakirja (SWD(2018) 346 final) oheisasiakirjana ehdotukseen neuvoston päätökseksi Euroopan yhteisöjen ja niiden jäsenvaltioiden sekä Marokon kuningaskunnan välisen assosiointia koskevan Euro–Välimeri-sopimuksen pöytäkirjojen N:o 1 ja N:o 4 muuttamisesta Euroopan unionin ja Marokon kuningaskunnan kirjeenvaihtona tehdyn sopimuksen tekemisestä (COM (2018) 481 final).

                     (6)

                        Unionin tuomioistuimen tuomio 7. lokakuuta 2014, Saksa v. neuvosto (OIV), C-399/12, ECLI:EU:C:2014:2258, 61–64 kohta.

                     (7)

                        EYVL L 70, 18.3.2000, s. 1.

                     (8)

                        EUVL L 34, 6.2.2019, s. 4.

                     (9)

                        SWD(2018) 346 final.

    ---documentbreak---

               EUROOPAN KOMISSIO
            Bryssel 20.9.2019
            COM(2019) 432 final
            LIITE
            asiakirjaan
            Ehdotus neuvoston päätökseksi
            Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyllä Euro–Välimeri-sopimuksella perustetussa assosiaatiokomiteassa Euroopan unionin puolesta otettavasta kannasta tietojen vaihtoon mainittua sopimusta muuttavan kirjeenvaihtona tehdyn sopimuksen vaikutusten arvioimiseksi

               LUONNOS

               EU–MAROKKO-ASSOSIAATIOKOMITEAN
               PÄÄTÖS N:o ../...,

               annettu

               Euroopan unionin ja Marokon kuningaskunnan välisestä tietojen vaihdosta 25 päivänä lokakuuta 2018 kirjeenvaihtona tehdyn sopimuksen vaikutusten arvioimiseksi

               EU–MAROKKO-ASSOSIAATIOKOMITEA, joka

               ottaa huomioon Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen pöytäkirjojen N:o 1 ja N:o 4 muuttamisesta Euroopan unionin ja Marokon kuningaskunnan välillä 25 päivänä lokakuuta 2018 kirjeenvaihtona tehdyn sopimuksen,

               ottaa huomioon Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta 26 päivänä helmikuuta 1996 tehdyn Euro–Välimeri-sopimuksen ja erityisesti sen 83 artiklan,

               sekä katsoo seuraavaa:

               (1)Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen pöytäkirjojen N:o 1 ja N:o 4 muuttamisesta Euroopan unionin ja Marokon kuningaskunnan välillä kirjeenvaihtona tehty sopimus tuli voimaan 19 päivänä heinäkuuta 2019.

               (2)Kyseisellä sopimuksella myönnetään Länsi-Saharasta, jäljempänä ’asianomaiset alueet’, peräisin oleville tuotteille, joita Marokon kuningaskunnan tulliviranomaiset valvovat, samat kauppaetuudet kuin ne, jotka Euroopan unioni myöntää Euroopan unionin ja Marokon kuningaskunnan välisen assosiaatiosopimuksen soveltamisalaan kuuluville tuotteille.

               (3)Kumppanuuden hengessä ja jotta osapuolet voivat arvioida sopimuksen vaikutuksia, erityisesti kestävän kehityksen osalta siltä osin kuin on kyse kyseiselle väestölle koituvista eduista ja asianomaisten alueiden luonnonvarojen hyödyntämisestä, Euroopan unioni ja Marokon kuningaskunta ovat sopineet vaihtavansa tietoja assosiaatiokomiteassa vähintään kerran vuodessa.

               (4)Assosiaatiokomitean on hyväksyttävä arviointia koskevat yksityiskohtaiset säännöt viimeistään kahden kuukauden kuluttua kyseisen sopimuksen voimaantulosta,

               ON HYVÄKSYNYT TÄMÄN PÄÄTÖKSEN:

               1 artikla

               1.
                     Jotta osapuolet voisivat arvioida sopimuksen vaikutuksia sen soveltamisaikana kestävän kehityksen näkökulmasta, Euroopan unioni ja Marokon kuningaskunta ovat sopineet seuraavaa:

               –
                     Euroopan unioni ja Marokon kuningaskunta vaihtavat tietoja, joilla katsotaan olevan merkitystä tärkeimmille asiaankuuluville talouden aloille, tilastotietoja sekä talouteen, sosiaalisiin näkökohtiin ja ympäristöön liittyviä tietoja, erityisesti siltä osin kuin on kyse sopimuksesta kyseiselle väestölle koituvista eduista ja asianomaisten alueiden luonnonvarojen hyödyntämisestä. Luettelo asiaankuuluvista tiedoista esitetään tämän päätöksen liitteessä.

               –
                     Tietojen vaihdon perustana on kirjallinen tiedonanto, joka lähetetään viimeistään kaksi kuukautta ennen assosiaatiokomitean kokousta; tiedonannon pohjalta voidaan esittää tässä päätöksessä käsitellyistä aiheista selventäviä ja täydentäviä kysymyksiä, jotka on toimitettava viimeistään kuukautta ennen kokousta.

               2.
                     Lisäksi osapuolet ovat sopineet kumppanuuden hengessä ja jotta osapuolet voivat arvioida sopimuksen vaikutuksia, että Marokko voi pyytää Euroopan unionilta jo olemassa olevista tietojärjestelmistä saatavia tietoja tiettyjen Marokolle erityisen tärkeiden tuoteluokkien tuotannosta ja kaupasta. Euroopan unioni ja Marokon kuningaskunta ovat sopineet seuraavaa:

               –
                     Marokko toimittaa pyyntönsä kirjallisena Euroopan unionille kolme kuukautta ennen assosiaatiokomitean kokousta.

               –
                     Tietojen vaihdon perustana on kirjallinen tiedonanto, jonka Euroopan unioni lähettää viimeistään kaksi kuukautta ennen assosiaatiokomitean kokousta; tiedonannon pohjalta voidaan esittää selventäviä ja täydentäviä kysymyksiä, jotka on toimitettava viimeistään kuukautta ennen kokousta.

               3.
                     Osapuolet välittävät toisilleen päätelmänsä assosiaatiokomiteassa viimeistään kunkin vuoden (xx) päivänä (xx)kuuta.

               4.
                     Osapuolten on hyväksyttävä assosiaatiokomitean kokouksen pöytäkirja, johon sisältyvät päätelmät, kokousta seuraavan kuukauden aikana.

               2 artikla

               Liite on erottamaton osa tätä päätöstä.

               3 artikla

               Tämä päätös tulee voimaan päivänä, jona assosiaatiokomitea hyväksyy sen.

               Tehty [Rabatissa][Brysselissä] [x päivänä xkuuta] 2019

               EU–Marokko-assosiaatiokomitean puolesta

               LIITE

               Sopimuksen mukaiseen tietojen vaihtoon sisältyvät tiedot

               Tietojen avulla on voitava päivittää komission yksiköiden yhdessä Euroopan ulkosuhdehallinnon (EUH) kanssa laatima 11 päivänä kesäkuuta 2018 annettu kertomus
                  1
               , jossa esitettiin kyseiselle väestölle koituvat hyödyt siitä, että tullietuudet ulotetaan koskemaan asianomaisilta alueilta peräisin olevia tuotteita. Tietojen vaihdon olisi niin ollen käsitettävä yksityiskohtaisia tietoja, joiden avulla voidaan arvioida sopimuksen vaikutuksia sen täytäntöönpanon aikana, myös tietoja asianomaisesta alueesta ja väestöstä. Tiedot on tarkoitettu yksinomaan arviointia varten ja edellä mainitun komission yksiköiden ja Euroopan ulkosuhdehallinnon kertomuksen päivittämiseen.  Asiaankuuluvia tietoja ovat alustavasti seuraavat:

               1.Yleiset tiedot

               Yhteiskunnalliset tilastotiedot asianomaisista alueista, joiden tuotteita Marokon kuningaskunnan tulliviranomaiset valvovat. Niihin kuuluvat väestöä (mahdollisuuksien mukaan iän ja sukupuolen mukaan eriteltynä), työpaikkoja (absoluuttinen luku sekä viennistä ja Euroopan unioniin suuntautuneesta viennistä riippuvaisten työpaikkojen määrä), palkkatasoa, inhimillisen kehityksen indeksiä, koulutusta (esimerkiksi oppilaitosten, oppilaspaikkojen ja oppilaiden määrä, koulunkäyntiaste), terveyttä (esimerkiksi sairaaloiden, vuodepaikkojen ja lääkäreiden määrä), peruspalveluja (esimerkiksi juomavesi ja sähkö), köyhyysastetta ja liikennettä koskevat tiedot.

               Aluetta koskevat taloudelliset tilastotiedot, kuten BKT:n ja asukaskohtaisen BKT:n vuotuinen kasvu, tärkeät alat, tuotannon laajuus sekä viennin ja Euroopan unioniin suuntautuneen viennin prosenttiosuus.

               Aluetta koskevat ympäristötilastot, muun muassa seuraavista: luonnonvarojen, erityisesti veden, käyttö, jätteiden käsittely (maatalous, kaivostoiminta) kalakantojen kestävä hoito, ympäristön pilaantuminen.

               2.Tärkeimpiä taloudellisia vientialoja koskevat tiedot

               Erityisesti maatalous- ja kalastusaloista sekä muista sellaisista aloista, joilla on harjoitettu vientiä asianomaisilta alueilta Euroopan unioniin, esimerkiksi seuraavat tiedot:

               - tuotanto tuotelajeittain (esimerkiksi tomaatit, melonit jne. ja kalastuksen yhteydessä kalalajeittain)

               -viljelyala (kasteltu ala, kasvihuoneala) ja satomäärät

               -Euroopan unioniin (ja tapauksen mukaan muihin kohteisiin) suuntautunut vienti – määrä ja arvo

               -jalostuslaitokset aloittain ja niissä toteutunut toiminta

               -työpaikat (väliaikaiset tai vakinaiset), jotka ovat syntyneet edellä mainittuun toimintaan suoraan tai välillisesti liittyen (kuljetus, toimittajat, varastointi jne.) tai kyseisissä laitoksissa

               -käytettävissä olevat toimenpiteet luonnonvarojen hoitamiseksi kestävästi, mukaan lukien vesi (keskimääräinen veden käyttö ja vedenhankintalähteet).

               3.Käynnissä olevat hankkeet

               Käynnissä olevat hankkeet, jotka vaikuttavat merkittävällä tavalla asianomaisten alueiden kehitykseen, mukaan lukien alueen kestävä kehitys (uusiutuva energia, luonnonvarojen kestävä hoito).

               4.Muut olennaiset tiedot

               Kaikki muut tiedot, joiden avulla voidaan arvioida niiden paikallisten talouden toimijoiden toimintaa, joita sopimus koskee, esimerkiksi yritysten yhteiskunnalliseen vastuuseen (yritysvastuuseen) liittyvät tiedot.

               Komission ja Marokon kuningaskunnan suurlähetystön välillä 6 päivänä joulukuuta 2018 käydyn kirjeenvaihdon mukaisesti Marokko ottaa kirjeenvaihdolla muutetussa assosiaatiosopimuksessa tarkoitetun viennin osalta käyttöön tietojenkeruumekanismin tuottaakseen järjestelmällisesti ja säännöllisesti ja antaakseen kuukausittain saataville täsmällisiä tietoja, joiden perusteella Euroopan unioni ja sen jäsenvaltioiden toimivaltaiset viranomaiset voivat saada läpinäkyvää ja luotettavaa tietoa kyseisen unioniin suuntautuneen viennin alkuperästä.

               5.Euroopan unionin antamat tiedot

               Tiedot tuotelajeittain tiettyjen Marokkoon vietyjen tuotteiden kaupan määrästä ja arvosta sekä, jos tiedot ovat saatavilla, niiden tuotannosta.

                     (1)

                        ”Kertomus hyödyistä, joita Länsi-Saharan väestölle koituu tullietuuksien ulottamisesta koskemaan Länsi-Saharasta peräisin olevia tuotteita, ja väestön kuulemisesta siinä asiassa”, julkaistu 11.6.2018, SWD(2018) 346 final.


               EUROOPAN KOMISSIO
            Bryssel 18.9.2020
            COM(2020) 570 final
            2020/0261(NLE)
            Ehdotus
            NEUVOSTON PÄÄTÖS
            kansainvälisessä viinijärjestössä (OIV) Euroopan unionin puolesta otettavasta kannasta

               PERUSTELUT

               1.Ehdotuksen kohde

               Tämä ehdotus koskee päätöstä OIV:n yleiskokouksessa 27. marraskuuta 2020 unionin puolesta otettavan kannan vahvistamisesta, silloin kun tämän elimen on määrä antaa sellaisia OIV:n päätöslauselmia, joilla voi olla oikeusvaikutuksia unionin lainsäädäntöön.

               2.Ehdotuksen tausta

               2.1.EU:n erityisasema OIV:ssä

               OIV:n jäseninä on nykyisin 47 valtiota, joista 20 on unionin jäsenvaltioita. EU ei ole OIV:n jäsen. OIV on kuitenkin myöntänyt unionille 20. lokakuuta 2017 työjärjestyksensä 4 artiklassa säädetyn erityisaseman, jonka nojalla unioni voi osallistua toimikuntien, alatoimikuntien ja asiantuntijaryhmien työhön sekä olla läsnä yleiskokouksen ja toimeenpanokomitean istunnoissa.

               2.2.Kansainvälinen viinijärjestö (OIV)

               Kansainvälinen viinijärjestö (OIV) on hallitustenvälinen tieteellis- ja teknisluonteinen järjestö, jonka toiminta-alaan kuuluvat viiniköynnökset, viinit, viinipohjaiset juomat, viinirypäleet, rusinat ja muut viiniköynnöksistä saatavat tuotteet. OIV:n tavoitteita ovat i) tiedottaminen toimenpiteistä, joilla tuottajien, kuluttajien ja muiden viiniköynnöksistä saatavien tuotteiden ja viinituotteiden alan toimijoiden näkemykset voidaan ottaa huomioon, ii) muiden standardointiin liittyvää toimintaa harjoittavien kansainvälisten järjestöjen avustaminen sekä iii) nykyisten menetelmien ja standardien kansainvälisen yhtenäistämisen edistäminen.

               2.3.Suunniteltu OIV:n päätös

               OIV:n seuraava yleiskokous pidetään Pariisissa 27. marraskuuta 2020. Asiantuntijaryhmän videotapaamisessa vuoden 2020 kesäkuussa käytyjen keskustelujen pohjalta voidaan olettaa, että yleiskokouksen asialistalla ovat seuraavat päätöslauselmat, joilla on oikeusvaikutuksia EU:n lainsäädäntöön:

               –Luonnoksessa päätöslauselmaksi OENO-TECHNO 19-659 ajantasaistetaan vastaavat viininvalmistusmenetelmät. Luonnoksissa päätöslauselmiksi OENO-TECHNO 17-614A, 17-614B ja 18-634 esitetään uusia viininvalmistusmenetelmiä. Asetuksen (EU) N:o 1308/2013
                  1
                80 artiklan 3 kohdan a alakohdan ja 90 artiklan 2 kohdan mukaisesti kyseisillä päätöslauselmilla on oikeudellisia vaikutuksia unionin oikeuteen.

               –Luonnoksessa päätöslauselmaksi OENO-MICRO 16-594B esitetään uusi viininvalmistusmenetelmä. Asetuksen (EU) N:o 1308/2013 80 artiklan 3 kohdan a alakohdan ja 90 artiklan 2 kohdan mukaisesti kyseisellä päätöslauselmalla on oikeusvaikutuksia unionin lainsäädäntöön.

               –Luonnoksessa päätöslauselmaksi OENO-SPECIF 18-643 esitetään absorbenttien styreeni-divinyylibentseenirakeiden tunnistevaatimuksia koskeva monografia, luonnoksessa päätöslauselmaksi OENO-SPECIF 18-644 esitetään kalsiumsulfaatin tunnistevaatimukset ja luonnoksessa päätöslauselmaksi OENO-SPECIF 18-645 esitetään kaliumpolyaspartaatin keskimääräisen molekyylimassan määritysmenetelmä. Asetuksen (EU) N:o 1308/2013 80 artiklan 3 kohdan a alakohdan ja 90 artiklan 2 kohdan sekä komission delegoidun asetuksen (EU) N:o 2019/934
                  2
                9 artiklan mukaisesti kyseisillä päätöslauselmilla on vaikutuksia unionin oikeuteen,

               –Luonnoksissa päätöslauselmiksi OENO-SCMA 17-618 ja 17-620 esitetään uusia analyysimenetelmiä. Asetuksen (EU) N:o 1308/2013 80 artiklan 3 kohdan a alakohdan ja 80 artiklan 5 kohdan mukaisesti kyseisillä päätöslauselmilla on oikeudellisia vaikutuksia unionin oikeuteen.

               Aiemman perusteella voidaan olettaa, että OIV:n yleiskokouksen asialista muuttuu vielä ja että sille lisätään muitakin päätöslauselmia, joilla on oikeusvaikutuksia unionin lainsäädäntöön. Yleiskokouksen tehokkaan työskentelyn ja samalla perussopimusten sääntöjen noudattamisen varmistamiseksi komissio aikoo täydentää tai muuttaa tätä ehdotusta hyvissä ajoin, jotta neuvosto voi omaksua kannan myös kyseisiin päätöslauselmiin.

               3.Unionin puolesta otettava kanta

               Viinialan tieteelliset ja tekniset asiantuntijat ovat keskustelleet perusteellisesti näistä päätöslauselmaluonnoksista, joista äänestetään OIV:n seuraavassa yleiskokouksessa. Ne edistävät viinialan standardien kansainvälistä yhtenäistämistä ja luovat kehyksen, joka takaa terveen kilpailun viinialan tuotteiden kaupassa. Sen vuoksi niitä olisi tuettava.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               SEUT-sopimuksen 218 artiklan 9 kohtaa sovelletaan riippumatta siitä, onko unioni kyseisen elimen jäsen tai kyseisen sopimuksen osapuoli
                  3
               .

               Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  4
               .

               4.1.2.Soveltaminen käsillä olevassa asiassa

               Kansainvälinen viinijärjestö (OIV) on hallitustenvälinen tieteellis- ja teknisluonteinen järjestö, jonka toiminta-alaan kuuluvat viiniköynnökset, viinit, viinipohjaiset juomat, viinirypäleet, rusinat ja muut viiniköynnöksistä saatavat tuotteet. OIV:n jäseninä on nykyisin 47 valtiota, joista 20 on unionin jäsenvaltioita. EU ei ole OIV:n jäsen. OIV on kuitenkin myöntänyt unionille 20. lokakuuta 2017 työjärjestyksensä 4 artiklassa säädetyn erityisaseman, jonka nojalla unioni voi osallistua toimikuntien, alatoimikuntien ja asiantuntijaryhmien työhön sekä olla läsnä yleiskokouksen ja toimeenpanokomitean istunnoissa.

               Tietyillä OIV:n hyväksymillä ja julkaisemilla päätöslauselmilla on Euroopan parlamentin ja neuvoston asetuksen (EU) N:o 1308/2013 ja komission delegoidun asetuksen (EU) 2019/934 nojalla oikeudellisia vaikutuksia unionin oikeuteen. Neuvoston olisi sen vuoksi hyväksyttävä kyseisiä päätöslauselmia koskeva unionin kanta siltä osin, kuin päätöslauselmat kuuluvat unionin toimivaltaan, ja OIV:n jäseninä olevien jäsenvaltioiden olisi yhdessä unionin etujen mukaisesti toimien esitettävä tämä kanta OIV:n kokouksissa.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunniteltujen päätöslauselmaluonnosten pääasiallinen tavoite liittyy viinialan standardien yhdenmukaistamiseen ja siten yhteisen maatalouspolitiikan täytäntöönpanoon. Sen vuoksi ehdotetun päätöksen aineellinen oikeusperusta on SEUT-sopimuksen 43 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 43 artikla yhdessä 218 artiklan 9 kohdan kanssa.

               5.Suunnitellun asiakirjan julkaiseminen

               Ei sovelleta

               2020/0261 (NLE)

               Ehdotus

               NEUVOSTON PÄÄTÖS

               kansainvälisessä viinijärjestössä (OIV) Euroopan unionin puolesta otettavasta kannasta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Kansainvälinen viinijärjestö (OIV) tarkastelee ja mahdollisesti hyväksyy 27 päivänä marraskuuta 2020 pidettävässä seuraavassa yleiskokouksessaan päätöslauselmia, joilla on SEUT-sopimuksen 218 artiklan 9 kohdassa tarkoitettuja oikeusvaikutuksia.

               (2)EU ei ole OIV:n jäsen. OIV on kuitenkin myöntänyt 20 päivänä lokakuuta 2017 unionille työjärjestyksensä 4 artiklassa määrätyn erityisaseman.

               (3)Unionin jäsenvaltioista 20 on OIV:n jäseniä. Näillä jäsenvaltioilla on mahdollisuus ehdottaa muutoksia OIV:n päätöslauselmaluonnoksiin, ja niitä pyydetään hyväksymään eräät OIV:n päätöslauselmaluonnokset 27 päivänä marraskuuta 2020 pidettävässä OIV:n seuraavassa yleiskokouksessa.

               (4)Neuvoston olisi sen vuoksi hyväksyttävä kyseisiä päätöslauselmia koskeva unionin kanta siltä osin, kuin päätöslauselmat kuuluvat unionin toimivaltaan, ja OIV:n jäseninä olevien jäsenvaltioiden olisi yhdessä unionin etujen mukaisesti toimien esitettävä tämä kanta OIV:n kokouksissa.

               (5)Tietyillä OIV:n hyväksymillä ja julkaisemilla päätöslauselmilla on Euroopan parlamentin ja neuvoston asetuksen (EU) N:o 1308/2013
                  5
                ja komission delegoidun asetuksen (EU) 2019/934
                  6
                nojalla oikeudellisia vaikutuksia.

               (6)Asetuksen (EU) N:o 1308/2013 80 artiklan 3 kohdan a alakohdassa säädetään, että viininvalmistusmenetelmän salliessaan komissio ottaa huomioon OIV:n suosittelemat ja julkaisemat viininvalmistus- ja analyysimenetelmät.

               (7)Asetuksen (EU) N:o 1308/2013 80 artiklan 5 kohdassa säädetään, että komission vahvistamien, viinialan tuotteiden koostumuksen määrittämiseen käytettävien analyysimenetelmien on perustuttava asiaa koskeviin OIV:n suosittelemiin ja julkaisemiin menetelmiin, elleivät ne ole tehottomia tai epäasianmukaisia unionin tavoittelemaan päämäärään nähden.

               (8)Asetuksen (EU) N:o 1308/2013 90 artiklan 2 kohdassa säädetään, että unioniin tuotavat viinialan tuotteet on tuotettava unionin mainitussa asetuksessa sallimien viininvalmistusmenetelmien mukaisesti tai, ennen kuin ne sallitaan, OIV:n suosittelemien ja julkaisemien viininvalmistusmenetelmien mukaisesti.

               (9)Delegoidun asetuksen (EU) 2019/934 9 artiklan 1 kohdassa säädetään, että jos komissio ei ole vahvistanut viininvalmistusmenetelmissä käytettävien aineiden puhtaus- ja tunnistevaatimuksia, sovelletaan kyseisen asetuksen liitteessä I olevan A osan taulukon 2 sarakkeessa 4 mainittuja vaatimuksia, joissa viitataan OIV:n viininvalmistussäännöstöön.

               (10)Luonnoksessa päätöslauselmaksi OENO-TECHNO 19-659 ajantasaistetaan vastaavat viininvalmistusmenetelmät. Luonnoksissa päätöslauselmiksi OENO-TECHNO 17-614A, 17-614B ja 18-634 esitetään uusia viininvalmistusmenetelmiä. Asetuksen (EU) N:o 1308/2013 80 artiklan 3 kohdan a alakohdan ja 90 artiklan 2 kohdan mukaisesti kyseisillä päätöslauselmilla on oikeudellisia vaikutuksia.

               (11)Luonnoksessa päätöslauselmaksi OENO-MICRO 16-594B esitetään uusi viininvalmistusmenetelmä. Asetuksen (EU) N:o 1308/2013 80 artiklan 3 kohdan a alakohdan ja 90 artiklan 2 kohdan mukaisesti kyseisellä päätöslauselmalla on oikeudellisia vaikutuksia.

               (12)Luonnoksessa päätöslauselmiksi OENO-SPECIF 18-643, 18-644 ja 18-645 esitetään eräiden viininvalmistusmenetelmissä käytettävien aineiden tunnistevaatimuksia. Asetuksen (EU) N:o 1308/2013 80 artiklan 3 kohdan a alakohdan ja 90 artiklan 2 kohdan sekä delegoidun asetuksen (EU) N:o 2019/934 9 artiklan mukaisesti kyseisillä päätöslauselmilla on oikeudellisia vaikutuksia.

               (13)Luonnoksissa päätöslauselmiksi OENO-SCMA 17-618 ja 17-620 esitetään uusia analyysimenetelmiä. Asetuksen (EU) N:o 1308/2013 80 artiklan 3 kohdan a alakohdan ja 80 artiklan 5 kohdan mukaisesti kyseisillä päätöslauselmilla on oikeudellisia vaikutuksia.

               (14)Viinialan tieteelliset ja tekniset asiantuntijat ovat keskustelleet perusteellisesti näistä päätöslauselmaluonnoksista. Päätöslauselmaluonnokset edistävät viinialan standardien kansainvälistä yhtenäistämistä ja luovat kehyksen, joka takaa terveen kilpailun viinialan tuotteiden kaupassa. Sen vuoksi niitä olisi tuettava.

               (15)Tarvittavan jouston sallimiseksi OIV:n yleiskokouksen alla käytävissä neuvotteluissa OIV:n jäseninä oleville jäsenvaltioille olisi annettava lupa yhtyä mainittuja päätöslauselmia koskeviin muutoksiin edellyttäen, että kyseiset muutokset eivät ole sisältömuutoksia,

               ON HYVÄKSYNYT TÄMÄN PÄÄTÖKSEN:

               1 artikla

               OIV:n yleiskokouksessa 27 päivänä marraskuuta 2020 unionin puolesta otettava kanta määritetään tämän päätöksen liitteessä, ja sen esittävät ne jäsenvaltiot, jotka ovat jäseninä OIV:ssä, toimien yhdessä unionin etujen mukaisesti.

               2 artikla

               1.Jos on todennäköistä, että 1 artiklassa tarkoitettuun kantaan todennäköisesti vaikuttavat ennen OIV:n kokouksia tai niiden aikana esitettävät uudet tieteelliset tai tekniset tiedot, OIV:n jäseninä olevien jäsenvaltioiden on pyydettävä, että äänestystä OIV:n yleiskokouksessa lykätään siksi kunnes unionin kanta on omaksuttu uusien seikkojen pohjalta.

               2.OIV:n jäseninä olevat, unionin edun mukaisesti yhdessä toimivat jäsenvaltiot voivat yhtyä liitteessä tarkoitettuja päätöslauselmaluonnoksia koskeviin muutoksiin, jotka eivät ole sisältömuutoksia, varsinkin paikalla tapahtuvan koordinoinnin jälkeen ja ilman, että omaksuttavasta unionin kannasta tehdään lisäksi neuvoston päätös.

               3 artikla

               Tämä päätös on osoitettu kaikille jäsenvaltioille.

               Tehty Brysselissä

                     Neuvoston puolesta

                     Puheenjohtaja

                     (1)

                        Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).

                     (2)

                        Komission delegoitu asetus (EU) 2019/934, annettu 12 päivänä maaliskuuta 2019, Euroopan parlamentin ja neuvoston asetuksen (EU) N:o 1308/2013 täydentämisestä viininviljelyalueiden, joilla alkoholipitoisuutta voi lisätä, rypäletuotteiden valmistukseen ja säilytykseen sovellettavien sallittujen viininvalmistusmenetelmien ja sovellettavien rajoitusten, sivutuotteiden vähimmäisalkoholipitoisuuden ja sivutuotteiden poistamisen sekä OIV:n viininvalmistusmenetelmien käytännesäännöstön osioiden julkaisemisen osalta (EUVL L 149, 7.6.2019, s. 1).

                     (3)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 64 kohta.

                     (4)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (5)

                        Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).

                     (6)

                        Komission delegoitu asetus (EU) 2019/934, annettu 12 päivänä maaliskuuta 2019, Euroopan parlamentin ja neuvoston asetuksen (EU) N:o 1308/2013 täydentämisestä viininviljelyalueiden, joilla alkoholipitoisuutta voi lisätä, rypäletuotteiden valmistukseen ja säilytykseen sovellettavien sallittujen viininvalmistusmenetelmien ja sovellettavien rajoitusten, sivutuotteiden vähimmäisalkoholipitoisuuden ja sivutuotteiden poistamisen sekä OIV:n viininvalmistusmenetelmien käytännesäännöstön osioiden julkaisemisen osalta (EUVL L 149, 7.6.2019, s. 1).

    ---documentbreak---

               EUROOPAN KOMISSIO
            Bryssel 18.9.2020
            COM(2020) 570 final
            LIITE
            asiakirjaan
            EhdotusNEUVOSTON PÄÄTÖS
            kansainvälisessä viinijärjestössä (OIV) Euroopan unionin puolesta otettavasta kannasta

               LIITE

               Unionin edun mukaisesti yhdessä toimivat jäsenvaltiot tukevat ainoastaan, ja ottaen huomioon mahdollisen myöhemmän, uusien tietojen pohjalta tehtävän tarkastelun, seuraavia step 7 ‑vaiheen päätöslauselmaluonnoksia, jotka koskevat viininvalmistusmenetelmiä, viininvalmistuksessa käytettävien aineiden puhtaus- ja tunnistevaatimuksia sekä viinialan tuotteiden koostumuksen määrittämiseen käytettäviä analyysimenetelmiä:

               –OENO-TECHNO 17-614A – Rypäleen puristemehun käsittely absorbenteilla styreeni-divinyylibentseenirakeilla

               –OENO-TECHNO 17-614B – Viinien käsittely absorbenteilla styreeni-divinyylibentseenirakeilla

               –OENO-TECHNO 18-634 – Viinirypäleiden käsittely pulssitetuilla sähkökentillä (PEF)

               –OENO-TECHNO 19-659 – Ohjeen ’3.3.14. Treatment with Cellulose gums (Carboxymethylcellulose)’ päivitys

               –OENO-MICRO 16-594B – Luonnonvaraisten mikro-organismien hävittäminen rypäleen puristemehusta jatkuvalla korkeapaineprosessilla (Ultra High Pressure Homogenisation – UHPH)

               –OENO-SPECIF 18-643 – Absorbentteja styreeni-divinyylibentseenirakeita koskeva monografia

               –OENO-SPECIF 18-644 – Kalsiumsulfaattia koskeva monografia

               –OENO-SPECIF 18-645 – Kaliumpolyaspartaatin keskimääräisen molekyylimassan määritysmenetelmä

               –OENO-SCMA 17-618 – Glukoosin, omenahapon, etikkahapon, fumaarihapon, shikkimihapon ja sorbiinihapon pitoisuuden määrittäminen viinissä kvantitatiivisen ydinmagneettisen resonanssispektrometrian avulla (1H NMR)

               –OENO-SCMA 17-620 – Viinien alkyylifenolien määritys kaasukromatografia-massaspektrometrian avulla (GC-MS tai GC-MS/MS)